VSM sklep Cpg 452/95
Datum: 1995-11-22T01:00:00.000+01:00
ecli: ECLI:SI:VSMB:1995:CPG.452.95
sodisce: Višje sodišče v Mariboru
oddelek: Gospodarski oddelek
institut: vpis spremembe zastopnika v register - družba z omejeno odgovornostjo
jedro: Določilo družbene pogodbe je skladno z ZGD v obsegu, ki se nanaša na zastopnike družb in posebna določila o družbi z omejeno odgovornostjo.

 
zveza: ZGD člen 32,  32.

## Jedro

Določilo družbene pogodbe je skladno z ZGD v obsegu, ki se nanaša na zastopnike družb in posebna določila o družbi z omejeno odgovornostjo.

## Izrek

Pritožba se zavrne kot neutemeljena in se potrdi sklep sodišča prve stopnje.

## Obrazložitev

Bivši direktor in pooblaščenec ustanovitelja - torej oseba z izkazanim pravnim interesom, se je pravočasno pritožil zoper sklep o vpisu spremembe zastopnika gospodarske družbe v sodni register. V pritožbi je navedel, da sklep o spremembi zastopnika ni bil sprejet z veljavno večino glasov.

Pritožba ni utemeljena.

Najprej je potrebno ugotoviti, da je dne 30.7.1993 pričel veljati zakon o gospodarskih družbah (ZGD), v skladu s katerim je potrebno presojati tudi dne 27.10.1993 vloženi predlog za spremembo zastopnika družbe z omejeno odgovornostjo.

Pritožnik se zmotno sklicuje na družbeno pogodbo, saj je v 12. členu le-te določeno, da ima vsak vlagatelj pravico do enega glasa za vsakih vloženih 20 DEM. Iz zapisnika seje skupščine z dne 20.9.1993 je razvidno, da sta za postavitev novega direktorja oziroma zastopnika glasovala PR in MD, ki imata skupaj 66%-ov glasov.

Navedeno določilo družbene pogodbe je skladno z ZGD v obsegu, ki se nanaša na zastopnike družb in posebna določila o družbi z omejeno odgovornostjo.

Sodišče prve stopnje je torej utemeljeno izvršilo vpis v sodni register.